Príloha č. 2 súťažných podkladov

OBCHODNÉ PODMIENKY DODANIA PREDMETU ZÁKAZKY

# ZMLUVA O LICENCIÁCH A POSKYTOVANÍ SLUŽIEB SOFTVÉROVEJ PODPORY

(ďalej len „Zmluva“)

uzatvorená v zmysle § 269 ods. 2 a nasl. zákona č. 513/1991 Zb. Obchodný zákonník (ďalej len „Obchodný zákonník“) v platnom znení

Zmluvné strany:

Obchodné meno: VÚVH

Sídlo:

IČO:

IČ DPH:

IBAN:

Konajúci prostredníctvom:

S Kontaktná osoba:

(ďalej len „VUVH“) a

Obchodné meno: [●]

Sídlo: [●]

IČO: [●]

IČ DPH: [●]

IBAN: [●]

Konajúci prostredníctvom: [●]

Zapísaný v [●]

Kontaktná osoba: [●] (ďalej len „Dodávateľ“)

(ďalej spolu aj ako „Zmluvné strany“)

# PREAMBULA

VUVH vyhlásil verejnú súťaž v súlade s ustanovením § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“). Oznámenie o vyhlásení verejného obstarávania bolo zverejnené v Úradnom vestníku Európskej únie číslo [●] dňa [●], pod číslom [●] a vo Vestníku Verejného obstarávania [●]. V predmetnej verejnej súťaži bol Dodávateľ vyhodnotený ako úspešný uchádzač v súlade s oznámením o vyhlásení verejného obstarávania, súťažnými podkladmi a zákonom o verejnom obstarávaní a na základe toho VUVH a Dodávateľ uzatvárajú Zmluvu za nasledovných podmienok:

## Článok 1 ÚVODNÉ USTANOVENIA

Dodávateľ týmto vyhlasuje, že je spôsobilý túto Zmluvu uzatvoriť a riadne plniť záväzky z nej vyplývajúce a že bude počas celej doby trvania tejto Zmluvy disponovať potvrdením vlastníka ponúkaných licencií, ktoré preukazuje výhradnosť dodávať softvér od spoločnosti Environmental Systems Research Institute, Inc. so sidlom: 380 New York Street, Redlands, California 92373-8100, Spojené štáty americké (ďalej „ESRI, Inc.“).

Dodávateľ vyhlasuje, že najneskôr do 20 dní zabezpečí uvoľnenie licencií na licenčných stránkach My Esri pre potreby VUVH.

## Článok 2 DEFINÍCIE POJMOV

* 1. **Licenciou** sa rozumie zriadenie právnej možnosti používania, alebo predĺženie právnej možnosti používania produktov spoločnosti ESRI, Inc., ktoré́ VUVH aktuálne využíva ku dňu účinnosti tejto Zmluvy a ktoré́ sú́ uvedené v Prílohe č.1 Zmluvy, vrátane zabezpečenia právnej možnosti používania aktualizovaných a nových verzií uvedených produktov.

## Článok 3 PREDMET ZMLUVY

* 1. Predmetom Zmluvy je záväzok Dodávateľa zabezpečiť dodanie licencií spoločnosti ESRI, Inc. VUVH a poskytnúť VUVH ďalšie podporné služby v celkovom rozsahu podľa tohto bodu a podľa Príloh č.1 a 2 Zmluvy a záväzok VUVH za riadne a včas dodané licencie v súlade s touto Zmluvou zaplatiť dohodnutú cenu podľa Článku 4 Zmluvy. Na plnenie predmetu Zmluvy preberá Dodávateľ voči VUVH Zmluvou nasledovné záväzky:
     1. Dodávateľ sa zaväzuje dodať VUVH počas trvania tejto Zmluvy licencie a softvérovú podporu za účelom nadobudnutia právnej možnosti používania produktov v špecifikácii a v rozsahu uvedených v Prílohe č.2 bod 1.1 a 1.2 Zmluvy, vrátane licencií k aktualizovaným a novým verziám uvedených produktov.
     2. Produkty podľa bodu [3.1.1](#_bookmark1) ďalej ako „licencie“.
  2. Vymedzenie rozsahu plnenia podľa tejto Zmluvy je uvedené v Prílohe č.1 a Prílohe č. 2 Zmluvy.

**Článok 4**

# CENA A PLATOBNÉ PODMIENKY

* 1. Výsledkom verejného obstarávania je cena spolu za licencie podľa bodu [3.1](#_bookmark0) Zmluvy v súlade so zákonom č. 18/1996 Z. z. o cenách v znení neskorších predpisov bez DPH vo výške [●] EUR a vrátane DPH vo výške [●] EUR. Príloha č. 2, tvoriaca neoddeliteľnú súčasť tejto Zmluvy, obsahuje podrobnú špecifikáciu cien za licencie nasledovne:
     1. Čiastkové ceny za dodanie licencií a softvérovej podpory podľa bodu [3.1.1](#_bookmark1) sú špecifikované v Prílohe č.2 Zmluvy vo forme uvedenia jednotkových cien pre jednu príslušnú licenciu bez DPH s uvedením počtu licencií, ktoré sú predmetom záväzku Dodávateľa. Čiastková cena za dodanie licencií a softvérovej podpory na 72 mesiacov, tak ako sú tieto licencie špecifikované v Prílohe č. 2 Zmluvy je celkom [●] EUR bez DPH a [●] EUR vrátane DPH.
  2. VUVH sa zaväzuje uhradiť Dodávateľovi cenu za licencie a softvérovú podporu podľa bodu [3.1.1](#_bookmark1) vo výške stanovenej v Prílohe č.2 Zmluvy na základe faktúry Dodávateľa, ktorú Dodávateľ vystaví do troch dní odo dňa uvoľnenia licencií v zmysle Článku 1 Zmluvy.
  3. Pokiaľ sú v Zmluve ceny za licencie uvedené bez dane z pridanej hodnoty (DPH), Dodávateľ k cene pripočíta DPH podľa zákona č. 222/2004 Z.z. o dani z pridanej hodnoty v znení neskorších predpisov v sadzbe platnej ku dňu vzniku daňovej povinnosti. Deň dodania licencií Dodávateľom VUVH sa považuje za deň dodania tovaru pre účely DPH. V prípade, že dodanie licencií podľa Zmluvy bude v deň dodania tovaru zaťažené akoukoľvek daňou, clom alebo poplatkom, Dodávateľ upraví celkovú fakturovanú sumu bez DPH o čiastku zodpovedajúcu takejto dani v zmysle všeobecne záväzných právnych predpisov. Uplatnenie prípadnej príslušnej výšky dane, cla alebo poplatku bude Dodávateľ povinný VUVH zdôvodniť.
  4. Splatnosť faktúr Dodávateľa podľa tohto článku Zmluvy je 60 kalendárnych dní odo dňa preukázateľného doručenia príslušnej faktúry VUVH.
  5. Každá faktúra musí obsahovať: odkaz (poukaz) na túto Zmluvu s uvedením čísla Zmluvy, obchodné meno VUVH a Dodávateľa, IČO, DIČ, IČ DPH, sídlo (miesto podnikania), číslo faktúry, deň jej vystavenia, IBAN, označenie banky, fakturovanú sumu, názov licencie, pečiatku a podpis oprávnenej osoby. Ak faktúra bude obsahovať nesprávne cenové alebo iné údaje alebo faktúra nebude obsahovať všetky údaje a náležitosti v zmysle platných právnych predpisov, najmä podľa § 74 zákona č. 222/2004 Z.z. o dani z pridanej hodnoty v znení neskorších predpisov, resp. nebude obsahovať uvedené údaje a doklady podľa tejto Zmluvy alebo bude obsahovať nesprávne, či neúplné údaje a doklady, je VUVH oprávnený ju vrátiť na doplnenie alebo opravu Dodávateľovi, čím sa preruší splatnosť faktúry a nová splatnosť začína plynúť od doručenia faktúry, ktorá bude vyhotovená riadne. Dodávateľ bude zasielať VUVH faktúry ako listovú zásielku na adresu sídla VUVH uvedenú v záhlaví Zmluvy, prípadne na inú adresu, ktorá mu bude vopred písomne oznámená VUVH.

**Článok 5**

# SPÔSOB POSKYTNUTIA LICENCIÍ

* 1. Dodávateľ zabezpečí sprístupnenie a rozšírenie licencií produktov ESRI, Inc. podľa bodov [3.1.1](#_bookmark1) a [3.1.2](#_bookmark2) prostredníctvom príslušných zmlúv a prihlášok uzavretých medzi VUVH a spoločnosťou ESRI, Inc. VUVH sa zaväzuje poskytnúť Dodávateľovi všetku súčinnosť potrebnú na zabezpečenie platnosti príslušných licenčných zmlúv so spoločnosťou ESRI, Inc. po celú dobu trvania Zmluvy. Zabezpečenie právnej možnosti používania aktualizovaných a nových verzií produktov ESRI, Inc. podľa bodou 3.1.1 VUVH Dodávateľ zrealizuje ich sprístupnením na webovej stránke výrobcu softvéru, spoločnosti ESRI, Inc.. Aktualizované a nové verzie produktov ESRI, Inc. si inštaluje VUVH sám; inštalácia softvéru u VUVH, školenie a dodatočné exempláre dokumentácie nie sú súčasťou plnenia podľa tohto bodu Zmluvy.

## Článok 6 ZODPOVEDNOSŤ ZA VADY A ZA ŠKODU

* 1. Dodávateľ zaručuje, že licencie poskytované na základe Zmluvy nemajú žiadne právne vady a nie sú zaťažené právami tretích strán z priemyselného alebo iného duševného vlastníctva. Dodávateľ zodpovedá voči tretím osobám za prípadné porušenie autorského práva alebo iného práva duševného vlastníctva v súvislosti s plnením podľa tejto Zmluvy.
  2. Dodávateľ zodpovedá za vady funkčnosti licencovaných desktopových a serverových produktov v rozsahu, v akom za ne zodpovedá spoločnosť ESRI, Inc.
  3. Ak sa vyskytne vada funkčnosti poskytnutej licencie v dôsledku nesprávneho používania príslušného produktu zo strany používateľa, alebo v dôsledku použitia nesprávneho technického alebo programového vybavenia, alebo škodlivých programov, alebo kombináciou týchto faktorov, Dodávateľ za takúto vadu nezodpovedá.
  4. Dodávateľ zodpovedá za to, že licencie budú VUVH poskytnuté riadne a podľa podmienok dohodnutých touto Zmluvou. Prípadné uplatnenie vád (reklamáciu) je VUVH oprávnený vykonať kedykoľvek, avšak bezodkladne po zistení vady a túto reklamáciu prostredníctvom kontaktnej osoby VUVH podľa bodu 11.1.4 tejto Zmluvy oznámiť na tel. čísle [●] alebo na e-mailovej adrese [●] počas pracovných dní v čase od 9.00 hod do 17.00 hod. Kontaktná osoba VUVH vo svojom oznámení uvedie druh a rozsah reklamovanej vady. Dodávateľ je povinný potvrdiť obratom prijatie oznámenia kontaktnej osoby VUVH prostredníctvom e-mailu. Dodávateľ je povinný začať s odstraňovaním riadne uplatnenej vady na vlastné náklady bezodkladne, najneskôr do 5 pracovných dní od jej uplatnenia a písomne (e-mailom) informovať VUVH spolu s uvedením termínu, dokedy budú vady odstránené. Ak sa Zmluvné strany nedohodnú na termíne odstránenia vád, Dodávateľ je povinný vady odstrániť najneskôr do 15 pracovných dní odo dňa oznámenia vady.
  5. Dodávateľ zodpovedá v plnom rozsahu za škodu, ktorá vznikla VUVH alebo tretej osobe v dôsledku alebo v súvislosti s plnením podľa tejto Zmluvy, a to najmä nie však výlučne za škodu, ktorá vznikla VUVH alebo tretej osobe v dôsledku toho, že Dodávateľ neposkytol plnenie podľa tejto Zmluvy v súlade s touto Zmluvou alebo so všeobecne záväznými právnymi predpismi.
  6. Zmluvná strana, ktorá poruší svoju povinnosť vyplývajúcu pre ňu zo Zmluvy, je povinná nahradiť druhej strane škodu, ibaže sa preukáže, že porušenie povinnosti bolo spôsobené okolnosťami vylučujúcimi zodpovednosť v zmysle ustanovenia § 374 Obchodného zákonníka.

## Článok 7 SANKCIE

* 1. Pre prípad porušenia povinnosti Dodávateľa dodať licencie podľa bodu [3.1.1](#_bookmark1) riadne a včas, ak toto porušenie nie je spôsobené konaním alebo nekonaním VUVH, je Dodávateľ povinný uhradiť VUVH zmluvnú pokutu vo výške 0,05 % z ročnej ceny bez DPH každej licencie, ktorá nebola dodaná riadne alebo včas, a to za každý deň porušovania tejto povinnosti.
  2. Dodávateľ sa zaväzuje zaplatiť zmluvnú pokutu do 14 dní odo dňa doručenia písomnej výzvy VUVH  na úhradu zmluvnej pokuty s uvedením potrebných údajov k vykonaniu úhrady. VUVH je oprávnený, nie však povinný si svoj nárok na zaplatenie zmluvnej pokuty uplatniť. Zaplatením zmluvnej pokuty nie je dotknuté právo VUVH na náhradu škôd, ktoré mu vzniknú porušením zabezpečovanej povinnosti zo strany Dodávateľa, a to aj škody presahujúcej zmluvnú pokutu.
  3. V prípade, že je VUVH v omeškaní s úhradou faktúry Dodávateľa, je povinný zaplatiť Dodávateľovi úrok z omeškania vo výške podľa predpisov obchodného práva zo sumy, z ktorej úhradou je VUVH v omeškaní. Týmto nie je dotknuté právo Dodávateľa na náhradu škody, ktorá vznikla Dodávateľovi v dôsledku omeškania VUVH s úhradou faktúry Dodávateľa.

**Článok 8**

# OCHRANA DUŠEVNÉHO VLASTNÍCTVA

* 1. VUVH si je vedomý, že licencie sú výsledkami tvorivej duševnej činnosti a sú predmetom autorskoprávnej ochrany podľa zákona č. 185/2015 Z.z. Autorský zákon v znení neskorších predpisov (ďalej len „Autorský zákon“) a ďalších právnych predpisov a medzinárodných zmlúv, ktorými je Slovenská republika viazaná. Bezvýhradné dodržiavanie ochrany autorských diel predstavuje oprávnený záujem Dodávateľa podľa tejto Zmluvy.
  2. VUVH sa zaväzuje zabezpečiť dodržiavanie autorských práv k dielam podľa tejto Zmluvy zo strany používateľov a o prípadnom porušení autorských práv a oprávnených záujmov Dodávateľa podľa tejto Zmluvy zo strany používateľov alebo tretích osôb sa zaväzuje bezodkladne informovať Dodávateľa.

## Článok 9 DÔVERNOSŤ INFORMÁCIÍ

* 1. Zmluvné strany sú povinné zachovávať mlčanlivosť o Dôverných informáciách, ibaže by z tejto Zmluvy alebo príslušných právnych predpisov vyplývalo inak. Záväzok obsiahnutý v tomto článku trvá aj po ukončení tejto Zmluvy. Zmluvné strany sa zároveň zaväzujú zaviazať k dodržiavaniu mlčanlivosti o dôverných informáciách v rozsahu podľa tejto Zmluvy aj svojich zamestnancov, ktorí prichádzajú do styku s príslušnými Dôvernými informáciami.
  2. Dôvernými informáciami sa v zmysle tejto Zmluvy rozumejú obchodné, právne, finančné, prevádzkové a ďalšie skutočnosti, informácie a údaje vzťahujúce sa k tejto Zmluve a akékoľvek informácie, ktoré takto Zmluvná strana výslovne písomne označí.
  3. Zmluvné strany sa zaväzujú, že Dôverné informácie bez predchádzajúceho súhlasu druhej Zmluvnej strany nevyužijú pre seba alebo tretie osoby, neposkytnú tretím osobám a ani neumožnia prístup tretej osobe k Dôverným informáciám. Za tretie osoby sa nepovažujú členovia orgánov zmluvných strán, audítori alebo právni poradcovia Zmluvných, ktorí sú viazaní povinnosťou mlčanlivosti podľa osobitných predpisov.
  4. Povinnosť mlčanlivosti sa nevzťahuje na Dôverné informácie, ktoré:
     1. sú už v deň podpisu tejto Zmluvy verejne známe, alebo ktoré je možné už v deň podpisu tejto Zmluvy získať z verejného zdroja,
     2. stanú sa verejne známe po dni uzavretia tejto Zmluvy, alebo je možné ich po uzavretí tejto Zmluvy získať z verejného zdroja,
     3. musí Zmluvná strana poskytnúť na základe príslušných právnych predpisov, alebo povinnosti jej uloženej právnym predpisom na základe Zákona č. 211/2000 Z.z. o slobodnom prístupe k informáciám alebo
     4. je potrebné použiť na zabezpečenie súdnej ochrany, správnych alebo iných konaní v rámci uplatnenia práva.

**Článok 10**

# UZATVÁRANIE ZMLÚV SO SUBDODÁVATEĽMI

* 1. Pokiaľ Dodávateľ predložil v procese verejného obstarávania zoznam subdodávateľov, prostredníctvom ktorých má v úmysle plniť túto Zmluvu, tvorí zoznam týchto subdodávateľov Prílohu č.4 Zmluvy.
  2. Iných subdodávateľov, než subdodávateľov uvedených v zozname subdodávateľov, ktorý Dodávateľ predložil VUVH pred podpisom tejto Zmluvy, je Dodávateľ oprávnený použiť na plnenie tejto Zmluvy výlučne v prípade, ak títo sú zapísaní v registri partnerov verejného sektora podľa § 11 Zákona o verejnom obstarávaní (ak u nich vznikla povinnosť byť registrovaný podľa zákona číslo 315/2016 Z. z. o registri partnerov verejného sektora).
  3. V prípade zmeny v osobe subdodávateľa, ktorého kapacitami Dodávateľ preukázal splnenie niektorej z podmienok účasti stanovených v súťažných podkladoch a v oznámení o vyhlásení verejného obstarávania zákazky, výsledkom obstarania ktorej je uzatvorenie tejto Zmluvy, je Dodávateľ súčasne povinný zabezpečiť, aby nahradzujúci subdodávateľ spĺňal podmienky účasti, ktorých splnenie Dodávateľ preukázal kapacitami nahradeného subdodávateľa.
  4. Za účelom zmeny v osobe subdodávateľa je Dodávateľ povinný doručiť VUVH žiadosť o zmenu v zozname subdodávateľov, ktorá musí obsahovať o. i.:
     1. identifikačne údaje navrhovaného subdodávateľa, ktorý by mal poskytnúť plnenie podľa tejto Zmluvy alebo jeho časť v nasledovnom rozsahu: obchodné meno, sídlo resp. miesto podnikania, IČO subdodávateľa, meno, priezvisko, adresa pobytu a dátum narodenia osôb oprávnených konať za subdodávateľa,
     2. podiel plnenia Zmluvy, ktorý ma Dodávateľ v úmysle zabezpečiť prostredníctvom subdodávateľa ,
     3. informáciu, či Dodávateľ v súvislosti s dodaním predmetu plnenia poskytne subdodávateľovi jednorazovo finančné prostriedky prevyšujúce sumu 100.000 EUR alebo v úhrne prevyšujúce sumu

250.000 EUR v kalendárnom roku, ak ide o opakujúce sa plnenie,

* + 1. ak sa navrhovaným subdodávateľom nahrádza už schválený subdodávateľ, identifikačne údaje nahradeného subdodávateľa.
  1. Dodávateľ je povinný priložiť k žiadosti podľa predchádzajúceho bodu Zmluvy potvrdenia a doklady preukazujúce splnenie podmienky podľa bodu 10.2 a 10.3 Zmluvy (ak sa splnenie podmienok vyžaduje).
  2. Každá žiadosť podľa predchádzajúceho bodu Zmluvy musí byť VUVH odovzdaná najneskôr päť kalendárnych dní pred navrhovanou zmenou subdodávateľa (podpísaním zmluvy so subdodávateľom).
  3. VUVH je povinný vyjadriť sa k žiadosti podľa predchádzajúceho bodu Zmluvy s uvedením, či so zmenou súhlasí alebo nie najneskôr do troch pracovných dní odo dňa jej doručenia. Ak VUVH nesúhlasí so zmenou v zozname subdodávateľov, je povinný tento nesúhlas písomne zdôvodniť s uvedením konkrétnych dôvodov, pre ktoré s navrhovanou zmenou nesúhlasí (napr. nedostatkom skúseností, či znalostí, krátkou históriou subdodávateľa ako podnikateľského subjektu a pod.).
  4. Ak sa VUVH v stanovenej lehote nevyjadrí, predpokladá sa, že s navrhovanou zmenou zoznamu subdodávateľov súhlasí. Uvedené ustanovenie Zmluvy neplatí, ak
     1. subdodávateľ nie je zapísaný v registri partnerov verejného sektora podľa § 11 Zákona o verejnom obstarávaní napriek tomu, že má subdodávateľ povinnosť byť v tomto registri zapísaný a/alebo
     2. Dodávateľ nepredložil VUVH žiadosť o zmenu v zozname subdodávateľov v rozsahu podľa bodu 10.2 Zmluvy spoločne s dokladmi podľa bodu 10.3 Zmluvy (ak sa vyžadujú).
  5. VUVH je oprávnený odmietnuť najmä tých subdodávateľov, ktorí nespĺňajú podmienky stanovené v bode 10.2 a 10.3 Dohody.
  6. Dodávateľ je povinný písomne oznámiť VUVH uzatvorenie subdodávateľských zmlúv so subdodávateľmi najneskôr do 20 kalendárnych dní odo dňa uzavretia príslušnej subdodávateľskej zmluvy ako aj ich prípadných dodatkov.
  7. VUVH je povinný vyjadriť sa k žiadosti podľa bodu 10.4 Zmluvy s uvedením, či so zmenou súhlasí alebo nie najneskôr do 3 pracovných dní odo dňa jej doručenia.
  8. Zmluvné strany vyhlasujú, že odsúhlasenie výberu subdodávateľov VUVH alebo poskytnutie plnenia podľa tejto Zmluvy alebo jeho časti subdodávateľom žiadnym spôsobom nezbavuje Dodávateľa záväzkov a povinností vyplývajúcich mu zo Zmluvy a Dodávateľ je zodpovedný za plnenie subdodávateľov tak, ako keby plnil sám.
  9. Pre odstránenie pochybností Zmluvné strany vyhlasujú, že Dodávateľ je povinný postupovať podľa tohto článku Zmluvy aj v prípade, ak v priebehu verejného obstarávania nepredložil VUVH žiadny zoznam Subdodávateľov resp. tvrdil, že služby v zmysle tejto Zmluvy poskytne osobne a následne vznikla potreba poskytnúť služby v zmysle tejto Zmluvy Subdodávateľom.
  10. Dodávateľ je povinný písomne oznámiť VUVH každú zmenu údajov Subdodávateľa uvedených v bode 10.4.1 Zmluvy, a to v lehote 14 kalendárnych dní odo dňa, kedy k zmene došlo.

## Článok 11 OPRÁVNENÉ OSOBY

* 1. Zmluvné strany sa dohodli, že úkony spojené s plnením podľa tejto Zmluvy sú okrem štatutárnych orgánov oprávnené vykonávať nasledovné osoby:
     1. za Dodávateľa vo veciach zmluvných: [●]
     2. za Dodávateľa vo veciach technických: [●]
     3. za VUVH vo veciach zmluvných: **XXX**
     4. za VUVH vo veciach technických: **XXX**
  2. Úkony, ktoré sa dotýkajú platnosti, účinnosti alebo obsahu tejto Zmluvy a úkony v súdnom, správnom, rozhodcovskom alebo inom konaní pred orgánmi verejnej moci sú oprávnené vykonávať výlučne štatutárne orgány a osoby štatutárnymi orgánmi určené na dosiahnutie tohto účelu.
  3. Dodávateľ je povinný bez zbytočného obsahu informovať VUVH o rozsahu oprávnení osôb uvedených v bode [11.1](#_bookmark5) tejto Zmluvy, o obmedzeniach alebo zmenách ich oprávnenia. Povinnosť informovať podľa tohto bodu je splnená doručením písomného oznámenia VUVH. Zmena je účinná dňom preukázaného doručenia písomného oznámenia.
  4. Dodávateľ sa zaväzuje, že umožní, strpí výkon kontroly/auditu/ zo strany oprávnených osôb na výkon kontroly /auditu v zmysle príslušných právnych predpisov SR a EÚ, najmä zákona o pomoci a podpore a zákona o finančnej kontrole a vnútornom audite a zmluvy o NFP s poskytovateľom pomoci.
  5. Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ;

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok 12**

# PLATNOSŤ, ÚČINNOSŤ A UKONČENIE ZMLUVY.

* 1. Táto Zmluva nadobúda platnosť dňom jej podpísania oboma Zmluvnými stranami a účinnosť po splnení kumulatívnych podmienok:
     1. dňom nasledujúcim po jej zverejnení v Centrálnom registri zmlúv a zároveň
     2. dňom oznámenia o doručenia správy z kontroly. Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO.
  2. Táto zmluva sa uzatvára na dobu určitú. Dodávateľ je povinný poskytovať plnenie podľa tejto Zmluvy počas 72 mesiacov od aktivácie licencií.
  3. Táto Zmluva zaniká:
     1. Uplynutím času na ktorý bola uzavretá.
     2. Dohodou Zmluvných strán o ukončení tejto Zmluvy ku dňu uvedenému v takejto dohode, alebo
     3. Odstúpením od Zmluvy podľa bodov [12.4](#_bookmark6) a [12.5](#_bookmark7) tejto Zmluvy, alebo
     4. Zánikom VUVH alebo Dodávateľa bez právneho nástupcu, alebo
     5. Výpoveďou VUVH aj bez udania dôvodu, pričom výpovedná lehota je tri mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená Dodávateľovi.
  4. Zmluvné strany sú oprávnené okamžite odstúpiť od tejto Zmluvy pri podstatnom porušení Zmluvy druhou Zmluvnou stranou, pričom za podstatné porušenie Zmluvy sa považujú nasledovné prípady:
     1. VUVH je v omeškaní s úhradou faktúry Dodávateľa po dobu dlhšiu ako 60 kalendárnych dní a k úhrade tejto faktúry nedošlo ani v dodatočnej primeranej lehote, pričom Dodávateľ VUVH na možnosť odstúpenia od Zmluvy vopred písomne VUVH upozornil v lehote nie kratšej ako 3 mesiace, alebo
     2. VUVH porušil záväzok na ochranu duševného vlastníctva z tejto Zmluvy a k náprave tohto porušenia nedošlo ani v dodatočnej primeranej lehote nie kratšej ako 3 mesiace, pričom Dodávateľ VUVH na možnosť odstúpenia od Zmluvy písomne upozornil, alebo
     3. VUVH opakovane porušil záväzok z tejto Zmluvy, pričom k odstráneniu porušenia nedošlo ani v dodatočnej primeranej lehote nie kratšej ako 30 dní a Dodávateľ VUVH na možnosť odstúpenia od Zmluvy písomne upozornil, alebo
     4. Dodávateľ nezačal poskytovať, alebo neposkytuje licencie včas a riadne v súlade so Zmluvou a k odstráneniu tejto vady zo strany Dodávateľa nedošlo ani v dodatočnej primeranej lehote, pričom VUVH Dodávateľa na možnosť odstúpenia od Zmluvy písomne upozornil, alebo
     5. Dodávateľ opakovane porušil svoj záväzok zo Zmluvy, pričom k odstráneniu porušenia nedošlo ani v dodatočnej primeranej lehote a VUVH Dodávateľa na možnosť odstúpenia od Zmluvy písomne upozornil.
  5. Odstúpenie od Zmluvy je potrebné vykonať písomne a doručiť druhej Zmluvnej strane. Odstúpením od Zmluvy nie je dotknutý nárok na náhradu škody a ani nárok na zaplatenie zmluvnej pokuty a ani nárok na úrok z omeškania.

## Článok 13 ZÁVEREČNÉ USTANOVENIA

* 1. Zmluvne strany súhlasia so zverejnením tejto zmluvy podľa zákona č. 211/2000 Z. z. o slobodnom prístupe k informáciám v znení neskorších predpisov.
  2. Zmluva je vyhotovená v šiestich rovnopisoch, pričom každá zo Zmluvných strán obdrží po troch rovnopisoch. Každý rovnopis má platnosť originálu.
  3. Zmluvu je možné meniť alebo doplniť len v písomnej forme, inak sú zmena alebo doplnok neplatné.
  4. Zmluva sa spravuje právnym poriadkom Slovenskej republiky, najmä ustanoveniami Obchodného zákonníka.
  5. Prípadný spor medzi Zmluvnými stranami v súvislosti s touto Zmluvou sa Zmluvné strany zaväzujú riešiť dohodou na úrovni štatutárnych zástupcov Zmluvných strán. Pokiaľ Zmluvné strany nedospejú k dohode o urovnaní sporu, bude spor riešený s konečnou platnosťou príslušným súdom Slovenskej republiky.
  6. Pokiaľ niektoré z ustanovení tejto Zmluvy nemajú alebo stratia platnosť alebo účinnosť, ostávajú ostatné ustanovenia tejto Zmluvy v platnosti. V prípade, že niektoré ustanovenie stratí účinnosť, Zmluvné strany sa zaväzujú uzavrieť písomnú dohodu, ktorá bude obsahom čo najviac zodpovedať obsahu pôvodného ustanovenia, pričom obdobne sa bude postupovať aj pri akejkoľvek nejasnosti v texte tejto Zmluvy.
  7. Nedeliteľnou súčasťou tejto Zmluvy sú nasledovné prílohy:
     1. Príloha č.1 Opis predmetu zákazky
     2. Príloha č.2 Cena za licencie
     3. Príloha č.3 Potvrdenie vlastníka ponúkaných licencií, ktoré preukazuje oprávnenosť dodávať softvér v licenčnom programe ESRI
     4. Príloha č.4 Zoznam subdodávateľov
  8. Zmluvné strany vyhlasujú, že si Zmluvu prečítali, jej obsahu porozumeli, že ich vôľa uzavrieť Zmluvu je slobodná a vážna a na znak svojho súhlasu s ňou ju potvrdzujú svojimi podpismi.

|  |  |  |
| --- | --- | --- |
| V Bratislave, dňa [●] Za VUVH |  | V [●], dňa [●] Za Dodávateľa |
| **Ing. Katarína Holubová, PhD.**  generálny riaditeľ  Výskumný ústav vodného hospodárstva |  | **Uchádzač**  [●]  meno a priezvisko štatutárneho orgánu označenie štatutárneho orgánu obchodné meno spoločnosti |

## Príloha č. 1

***Bude doplnené podľa prílohy č. 1 súťažných podkladov***

## Príloha č. 2

**Licencie podľa bodu** [**3.1.**](#_bookmark0)**1**

***Bude doplnené podľa prílohy č. 3 súťažných podkladov***

## Príloha č. 3

***Bude doplnené úspešným uchádzačom***

**Príloha č. 4 Zoznam subdodávateľov**

|  |  |
| --- | --- |
| **Obchodné meno subdodávateľa a IČO** | **Osoba oprávnená konať za subdodávateľa**  (meno, priezvisko, adresa pobytu, dátum narodenia) |
|  |  |
|  |  |